als_Latn dik_Latn sag_Latn
Denoncohet për korrupsion ish ministri Imami
Ministria e Mbrojtjes në Shqipëri ka denoncuar sot në Prokurori për Korrupsion ish ministrin Arben Imami si dhe disa ish zyrtarë të tjerë.
Ministrja Mimi Kodheli shpjegoi se denoncimi vjen pas verifikimeve të ekspertëve, të cilat siç shpjegoi ajo, kanë gjetur shkelje të procedurave dhe abuzime të mëdha me fondet publike.
Ministrja Mimi Kodheli deklaroi se “sot Ministria e Mbrojtjes, depoziton një kallzim penal ndaj ish ministrit të Mbrojtjes dhe disa ish zyrtarëve të kësaj ministrie për konsum të veprave penale, “shpërdorim detyre”, “shpërdorim i kontributeve të dhëna nga shteti” dhe “shkelje të barazisë në tendera”.
I menjëhershëm ka qenë reagimi i Imamit i cili foli për një akt hakmarrjeje personale të kryeministrit Rama. Ai hodhi poshtë akuzat duke deklaruar se në ministrinë e drejtuar prej tij nuk ka patur abuzim me ligjin dhe paratë e qytetarëve.
“Rama dështoi në të gjitha akuzat e ngritura në 2 vite, për përgjime, armë të dërguara Gedafit, pronat e ushtrisë, emërime të paligjshme e të tjera si këto. Të gjitha akuzat ranë, e vetmja gjë që nuk ra dhe nuk mund të bjerëështë vendimi i një njeriu të çmendur, për t’i shkuar deri në fund hakmarrjes personale, për deklaratat e mia publike për 21 Janarin”.
Ish ministri i Mbrotjes u shpreh i sigurt se nga këto akuza nuk do të dalë asgjë.
als_Latn als_Latn als_Latn als_Latn als_Latn als_Latn als_Latn